
Cuelyn Wever-Croes 


PROME MINISTER 


Actualmente Conseho di Minister ta bezig cu preparacionnan 
pa bishita di Rey Willem Alexander, Reina Maxima y nan yiu 
Prinses Amalia. E ultimo biaha cu e famia real a bishita Aruba 
tabata 8 aña pasa, sin nan yiu muhe Prinses Amalia, pues 
esaki lo ta su prome biaha na Aruba. Gobierno di Aruba ta 
ansioso pa ricibi e bishita y ta haciendo tur e preparacionnan 
pa asina e famia real por haya un caluroso bon bini. 


Prome Minister Evelyn Wever - Croes a splica cu Rey Willem 
Alexander hunto cu su famia lo reuni cu Gobernador di Aruba, 
Parlamento di Aruba y Gobierno, pero banda di esaki lo tin 
amplio oportunidad pa comunidad tambe saluda Rey Willem 
Alexander, Reina Maxima y Prinses Amalia. E actividadnan lo 
tuma luga na playa y na San Nicolas, pues lo tin suficiente 
momento pa tur hende saluda e famia real y pa mayornan 
presenta e yiunan na e Rey, Reina y Prinses di Reino Hulandes. 


Desde cu e bishita a wordo anuncia a tuma nota di hopi interes 
y entusiasmo den comunidad pa cual di parti gobierno ta desea 
cu scolnan tambe prepara pa e bishita y cu comercio decora 
nan establecimentonan pa duna Rey Willem Alexander, Reina 
Maxima y Prinses Amalia e caluroso bon bini na Aruba. 

Por ultimo, Premier Wever - Croes a bisa cu e programa y tur 
detaye manera fecha, orario y sitio di e bishitanan ainda ta den 
preparacion, pero desde awo henter comunidad ta invita pa 
asisti na esaki. 

Diabierna durante di un Conferencia di Prensa na Sint 
Maarten, Premier Evelyn Wever - Croes conhuntamente cu 
Prome Minister di Corsou, Gilmar Pisas, Prome Minister di Sint 
Maarten Silveria Jacobs y Secretario di Estado Alexandra van 
Huffelen, a anuncia cu COHO no ta bin mas y na su luga ta 
bini un “onderlinge regeling”. Prome Minister Wever - Croes ta 
splica di e situacion cu a conduci na COHO na aña 2020, kico 
COHO tabata encera y e acuerdo cu a yega na dje awo como 
alternativa pa e COHO. 


Mesora despues cu e prome casonan di Covid a bati na nos 
porta dia 13 di maart 2020, a realisa cu mundo financiero 
ta cerando porta pa fiansa. A premira un efecto devastador 
di Covid pa Aruba, cual a resulta di tabata asina tambe. Na 
e momento ey e unico alternativa tabata pa bati na porta di 
Hulanda. 

Pa dos luna Hulanda a presta Aruba placa, bou varios condicion 
(por ehempel recorte di salario di empleado publico cu 12.6%, 
recorte di salario di minister y parlamentario cu 25%, recorte di 
gasto di AZV cu Afl 60.000.000,-, implementa un norma maximo 
pa salario di directornan di compania estatal, etc). No tabata tin 
otro alternativa cu djis acepta esaki, pasobra tabata tin mester 
di e placa pa yuda sector priva pa no retira tur empleado, pa 
yuda esnan cu a perde trabou, pa cubri e gastonan gigantesco 
di e pandemia y pa sigui goberna nos pais. 

Sinembargo na fin di juni 2020 a bin cu un condicion draconico: 
Caribisch Hervormings Orgaan (CHE) cu despues a bira 
Caribisch Orgaan voor Hervorming en Ontwikkeling (COHO): 
pa 6 aña un organo consistiendo di 3 persona apunta pa 
gobierno Hulandes, lo determina con Aruba, Corsou y Sint 
Maarten, mester implementa reforma y a cambio Hulanda 
lo presta nos placa cu mester, pa por sobrevivi durante di 
pandemia. 


Gobierno di Aruba, despues di consulta varios biaha cu tur 


stakeholders, a indica di no por acepta e condicion di CHE/ 
COHO. Anegocia intensamente pa algun luna largo, a pesar cu 
mas y mas gremio na Aruba a pidi pa firma liher. Prome Minister 
di Aruba Evelyn Wever - Croes mester a bay Hulanda durante 
e piek di e pandemia pa delibera cu Gobierno Hulandes. 
Tabata bou di hopi presion, di un banda ta inhusto pa entrega 
mas di Aruba su autonomia, di otro banda mester a literalmente 
scapa bida di hende. 

Mirando e necesidad y mirando cu Gobierno di Hulanda no 
kier a haci mas cambio, dia 13 di november 2020, a firma un 
acuerdo pa ehecuta e reformanan den e Landspakket (cual ta 
reformanan cu pa 80% nos mes a propone), y cu nos lo traha 
riba un ley di consensus di Reino COHO. 


Na aña 2021 e ley a wordo presenta na Parlamentonan di 
Aruba, Corsou, Sint Maarten y Hulanda. Tur 4 Parlamento 
tabata tin hopi critica riba e forma con Hulanda a impone e 
condicion aki y riba e contenido di e condicion. 

Basa riba e critica aki na juni 2022 Gobierno di Aruba a presenta 
un alternativa: un areglo mutuo (“onderlinge regeling”) en bes 
di COHO y elimina tur e condicionnan draconico. Un onderlinge 
regeling cu ta duna realse na e autonomia di nos paisnan y e 
responsabilidad cu e gobierno di e pais tin di carga. 

Den e reunion di Reino di juni 2022 cu a tuma luga na Aruba, a 
keda dicidi cu Aruba, Corsou y Sint Maarten lo prepara e areglo 
nobo basa riba e alternativa presenta pa Gobierno di Aruba. A 
sigui negocia cu Hulanda y durante e reunion di Reino di 12 y 
13 di januari 2023 na Sint Maarten, a yega na acuerdo cu tur 
cuater pais ta sostene e Onderlinge Regeling. Un areglo cu 
ta respeta e posicion autonomo di cada pais, den cual no tres 
persona Hulandes lo determina kico ta mihor pa futuro di nos 
pais, pero nos mes! Un areglo cu ta basa riba cooperacion y 
traha hunto, en bes di sanccion ora no cumpli. Y principalmente: 
un areglo cu ta respeta e posicion di nos Parlamentonan. Cu 
esaki e COHO definitivamente ta desaparece. 

Prome Minister Evelyn Wever-Croes: 


HISTORIA DI COHO 


Dialuna mainta, Prome Minister Evelyn Wever-Croes a duna 
splicacion di e logro grandi pa nos pais, esta cu a yega na un 
areglo mutuo, un ‘Onderlinge Regeling” y COHO no ta bin mas. 
Ya caba siman pasa diabierna durante e conferencia di prensa 
cu a tuma luga na Sint Maarten, Premiernan di Aruba, Corsou 
y Sint Maarten hunto cu Secretario di Reino, Alexandra van 
Huffelena anuncia cu e COHO a wordo bari fey mesa y no lo bin 
mas. Esaki ta un logro grandi, danki na e union y positivismo 
cu Corsou, Aruba y Sint Maarten a demostra. COHO ta wordo 
reemplasa pa e “onderlinge regeling” cu ta un areglo cu ta 
respeta e posicion autonomo di nos pais. “Tin dos logro grandi 
cu e “onderlinge regeling” aki ta encera. Uno ta cu no ta bin un 
ley di reino, rijkswet y di dos, no ta bin e organo COHO. Den e 
areglo aki, nos mes ta esun cu ta bay determina kico ta e miho 
pa e futuro di nos pais”, Prome Minister a enfatisa. 


HISTORIA, KICO TA COHO? 

Dia 13 di Maart 2020 tabata e fecha na unda e prome caso 
di Covid a bati na nos porta. Gobierno mesora a realisa e 
momento ey caba cu mundo financiero ta cerando su porta 
pa fiansa pa Aruba y esaki a resulta tambe di ta berdad. E 
efecto devastador di Covid pa Aruba ya e tempo ey caba a 
wordo resalta y manera IMF mes a bisa, Aruba tabata un di 
e islanan mas fuertemente afecta pa e pandemia debi na e 
tendencia grandi di tusimo. E unico alternativa cu a resta e 
tempo ey tabata di bay bati na porta di Hulanda pa pidi pa nan 
Aruba cu sosten di likides. E prome dos lunanan despues di 
Maart, Hulanda a presta nos placa bou di varios condicion. 
Entre otro mester a corta salario di empleadonan publico y di 
Ministernan y Parlamentarionan. Tambe mester a corta den 
AZV cu 60 miyon, mester a bin cu normanan maximo den 
salario pa directornan di compania estatal y un cantidad di otro 
condicionnan cu a wordo poni. 


GOBIERNO TA ACEPTA: 

Gobierno no tabata tin otro alternativa cu acepta pasobra na e 
momento ey tabata tin metser di placa pa yuda sector priva, pa 
evita cu hopi compania bati bancarota. Mester a yuda nan pa 
mantene hende den servicio y mantene maske ta parti di nan 
salario. Tambe mester a bin cu FASE pa yuda esnan cu a perde 
trabou pa nan tin toch un entrada pa asina compensa parti 
di nan entrada cu nan a perde door di Covid. Tambe tawatin 
mester di placa pa cubri gastonan gigantesco cu nos tabatin 
cu e pandemia mes, esta gastonan di salud, vacunacion etc. 
Y tambe tawata tin mester di placa pa sigui goberna nos pais. 


CONDICION DRACONICO DI HULANDA: 

Sinembargo despues di dos luna, na fin di Juni, Hulanda a indica 
cu e no lo sigui duna e fiansa aki sin un condicion draconico y e 
condicion aki nan a yama CHE (Caribisch Hervorming Entiteit) 
cu despues a cambia pa Caribisch Orgaan voor Hervorming 


— — 
en Ontwikkeling (COHO). Esaki tabata un organo cu Hulanda 
a pone como condicion cu durante 6 aña, e comision aki 
cu ta existi di tres persona apunta pa Hulanda lo determina 
con Aruba, Corsou y Sint Maarten lo mester implementa e 
reformanan y a cambio e ora Hulanda lo a presta e placa cu 
tawatin mester pa sobrevivi durante e pandemia. 


REUNIONNAN CU STAKEHOLDERS, GREMIONAN Y 
PARTIDONAN POLITICO: 

E momento aki, Gobierno a cuminsa cu varios reunion 
cu stakeholders, cu gremionan sindical y comercial, y cu 
partidonan politico cu no tabata representa den Parlamento y 
esnan den Parlamento. E conclusion di e reunionnan tabata ta 
cu e pakete di COHO no tabata por a wordo acepta. Eynan ta 
unda e negosiacionnan intenso a cuminsa pa algun luna largo, 
mientras cu na caminda mas gremio tabata pidi pa Gobierno 
acepta pa caba pasobra Aruba tabatin mester di e placa. 


DESPUES DI NEGOCIACIONNAN INTENSO, GOBIERNO 
TA ACEPTA: 

Pero gobierno kier a negocia cu Hulanda y despues di 
varios negociacion intenso na Hulanda, Gobierno a acepta 
e condicionnan dia 13 di November 2020. Prome Minister 
Evelyn Wever-Croes a bay Hulanda pa firma e acuerdo pa 
ehecuta e reformanan den e Landspakket. Landspakket ta un 
discucion separa di COHO. Landspakket ta e reformanan cu 
tin cu implementa den bo pais cual 80% di nan tabata propio 
ideanan di Gobierno. Banda di esey lo a bin un ley di COHO 
pa percura con ta bay maneha cierto apsectonan di e reforma. 

Continuacion HISTORIA DI COHO.... 


PARLAMENTARIONAN TAWATA CRITICO RIBA COHO: 

Na aña 2021, Gobierno a presenta e ley aki di COHO na 
Paralmento di Aruba, Corsou, Sint Maarten y Hulanda y tur 
cuatro tabata hopi critico riba e ley. Nan tabata hopi critico riba 
e condicionnan y e sistema cu Hulanda a bin cu ne cu porcierto 
ta e mesun criticanan cu Gobierno di Aruba tabatin durante ful 
e negociacion. Basa riba e criticanan aki, Gobierno a bay bek 
na mesa. Corsou, Aruba, Sint Maarten y Hulanda a indica cu 
no por sigui cu e ley di COHO manera e tawata riba mesa. 


ALTERNATIVANAN: 

A bin cu alternativanan basa riba palabracionnan haci y a 
presenta esakinan na Juni 2022. Y durante un bestuurlijk 
overleg cu Secretario di Estado Alexandra van Huffelen, a 
presenta e alternativanan cu Aruba a propone y esey ta e 


i© COHO TA WORDO REEMPLASA 
PA ONDERLINGE REGELING: 


Un areglo cu ta respeta e posicion autonomo di 
nos pais, den cual nos mes lo determina kico ta 
miho pa futuro di nos pais. 


“onderlinge regeling”. Aki nan a dicidi cu Aruba, Corsou y Sint 
Maarten lo sigui traha riba e “onderlinge regeling, alternativa 
di Aruba. “E dia ey caba nos a indica cu e “onderlinge regeling” 
manera cu Aruba a propone ta duna mas realse na e autonomia 
di nos paisnan y e responsabilidadnan cu nos gobierno y 
parlamentonan mester carga”, Prome Minister a enfatisa. 


CUATRO PAIS TASOSTENE E “ONDERLINGE REGELING”: 
Den reunion di Reino na Juni 2022 a keda dicidi cu Aruba, 
Corsou y Sint Maarten lo bay keda prepara e alternativanan 
nobo aki, a sigui negocia cu Hulanda e ultimo lunanan 
y simannan y siman pasa 12 y 13 di January 2023 na Sint 
Maarten a yega na un acuerdo cu tur cuatro pais ta sostene e 
“onderlinge regeling”. 


\ O HISTORIA 

Gabinete Wever - Croes II 


2023 aña DI 
oto 

Gabinete wever-croes Ù 


CON TA DESHACI DI “ 
CONSTRUCCION”? 


Den e articulo aki nos lo enfoca riba “Desperdicio di 
Construccion”. Kico esaki ta encera? Unda por entrega esaki? 
Kico ta e impacto riba e prijs pa procesa Desperdicio di 
Construccion? Y cua ta e metodo con esaki ta wordo procesa 
pa recupera recursonan. 


Kico ta Desperdicio di Construccion? 

Desperdicio di Construccion ta desperdicio cu ta wordo 
acumula for di sitio di construccion of demolicion. Ehempelnan 
di esaki ta entre otro: cement / beton, bloki, tegel, panchi, 
piedra, santo, porta of bentana, palo, diferente tipo di metal, 
toilets, plastic, papel, etc. Cada tipo di desperdicio por wordo 
procesa na un forma responsabel y esaki ta locual cu nos kier 
motiva pa eherce. Si ta un sitio di demolicion, e prome stap 
ta pa constata si tin asbest presente. Si ta asina, por aserca 
ATCO prome cu cuminsa cu e trabow di demolicion. 


Con por entrega desperdicio di construccion den bulto? 
Si a constata cu no tin asbest presente, companianan por 
scoge pa continua na entrega nan desperdicio di construccion 
den un forma mixto combina. Esaki ta nifica cu no ta separa 
pa categoria di sushi for di e sitio di construction of demolicion. 
Desperdicio di construccion combina sin asbestos por entrega 
na Ecotech Freezone . Esaki tin su consecuencia cu tin un 
diferencia di prijs pa cada ton cu wordo entrega. 


Con pa separa desperdicio di construccion? 
Companianan cu ta scoge pa spaar placa y separa e 
desperdicio di construccion of demolicion por haci esaki na e 
siguiente forma: 


° Cement, bloki di cement, kalichi, santo, pavers, klinkers 
y basecourse por wordo entrega GRATIS na Apex pa e por 
wordo procesa. 

° Desperdicio di metal por wordo entrega na Daltra NV of 
na ICR Services y ta ricibi placa pa entrega esaki. 

° Desperdicio organico di mata, palo of pallet blanco por 
entrega na Johnsons of Ecotech Freezone. 

° Tur otro desperdicio cu no ta reciclabel manera wc kibra, 

ESPERDICIO DI 


tegels, saco di cement por wordo entrega den bulto na Ecotech 
Freezone cu tin un gasto 


E benificio di separa e tipo di desperdicio aki ta cu como 
compania cu ta entrega esaki por spaar placa ora di hiba 
paso e desperidico ta wordo considera “limpi”. Unabes cu e 
desperidicio ta combina y no separa e labor pa por procesa 
esaki debidamente ta bira mas intensivo y esaki ta resulta den 
un prijs mas halto. 


Pa mas informacion tocante desperdicio di construccion por 
bishita website www.trashtocash.org pa asina haya un bista di 
e Blue Print pa maneho di desperdicio. 


E cambio aki ta no grandi, pero como ciudadano di e pais aki 
nos tin cu cuminsa cambia nos manera di anda y maneha nos 
mesun desperdicio. E cambio aki tin e meta principal pa nos 
atende cu nos problemanan cu a bin ta crece durante 70 aña 
y cu a causa hopi daño na nos medio ambiente. E ta un paso 
den e bon direccion pa asina sigura cu nos yiunan tin un futuro 
caminda nan por disfruta di un medio ambiente sano y cu nan 
ta orguyoso cu pais Aruba ta cumpli cu leynan internacional pa 
cu maneho responabel di desperdicio. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 
Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO A ECOTECH FREEZONE , 


GREEN WASTE/PALLET - - 
BLANCO E EE ce 
VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, te 


AZETA DI MOTOR, 
HYDROLIC Y GEAR 2 


Bo kier haci mas? 


. ſ( ee 

PROHIBI MENOS PREFERA RECONOCE BO IM MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

Den aña 2022 a tuma luga un investigacion den cuadro di e 
Landspakket tema A pa mehoracion di e columna financiero di 
Pais Aruba. Basa riba e resultado di e investigacion a traha un 
Cuadro di Accion ('roadmap') cu puntonan di mehoracion na 
Departamento di Finansa y Centrale Accountantsdienst cu lo 
mester resulta den un 'goedkeurende verklaring' den aña 2026 
pa e Cuenta Anual di Pais Aruba. 


Den cuadro di implentacion di e puntonan di accion den e 
'roadmap;,' Minister Maduro a habri aña ta reuni cu e directornan 
di Departamento di Finansa y Centrale Acountantsdienst pa 
asina por haya un bista dilocualta necesario pa por cumpli cu e 


EN | 
'roadmap.' Pa Aruba por conta cu un Cuenta Anual controlabel 
na aña 2026, e dos departamentonan gubernamental aki lo 
mester wordo miho ekipa pa asina e trabounan necesario por 
tuma luga pa por cera e ciclo presupuestario di nos Pais cu 
un Cuenta Anual controla y aproba pa Parlamento di Aruba. E 
mandatario a wordo informa cu cada departamento lo mester 
busca algun personal nobo den aña 2023 y 2024 pa fortifica 
e departamentonan aki y agilisa e proceso pa por produci e 
informacion financiero cu ta necesario pa compila y controla 
e cuentanan anual di Pais Aruba. Pa e motibo aki Minister 
Maduro ta informa cu pronto lo bay habri solicitud pa asina por 
fortifica ambos departamento cu personal financiero cualifica. 

Diadomingo 8 di januari ultimo a tuma 

luga e competencia pa Minister di Cuſtura ta expresa palabra di masha pabien y hopi 


ill) 


eligi e Prins- y Panchonan pa Carnaval 69. Un plaza Betico exito na e ganadonan cu nan responsabilidad pa dirigi e fiesta 
Croes completamente yen por a disfruta di e talento y creacion cultural mas grandi di nos pueblo den e miho forma. Un danki 
cu e partipantenan a presenta riba escenario. E resultado pa y pabien tambe na SMAC y e comision encarga. 


di eleccion Prins y Pancho 2022 ta lo siguiente: 


Categoria Infantil: 
Prins BON: Dyshell Roga 
Pancho MUCHA: Aiden Harms 


Categoria Hubenil: 


Prins WISKUNDE: Lucas Geerman 
Pancho ALGEBRA: Shagion van der Biezen 


Categoria Grandi: 
Prins BON: Ivan Werleman 


Pancho FRESCO: Endrick Panneflek 


Categoria Adulto: 
Prins THE SHOW: Tyson Croes 


Pancho MUST GO ON: Randolph Ras 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

MINISTER 


PROGRAMA DI JUMP18 TA DUNANDO 
BON RESULTADO 


JUMP18 ta un programa multidisciplinario den maneho 
di obesidad den muchanan, afilia na dr. Horacio 
Oduber Hospital. Actualmente tin un grupo participando 
activamente bou di guia di profesionalnan cu lo 
terminando fin di February 2023. Minister di Turismo 
y Salud Publico sr. Dangui Oduber ta contento di e | 
resultado cu e programa ta dunando. E programa aki ta 
cuadra cu e plan nacional di prevencion di malesanan no 
transmisibel (NCD's). 


JUMP18 ta consisti di un grupo di hoben Arubano cu 
ta profesionalnan medico, cu bao guia di un pediatra a 
desaroya un iniciativa pa empodera muchanan y nan 
mayornan pa mehora nan salud y bienestar. JUMP18 su 
meta ta pa yuda mayornan y muchanan biba un bida mas 
saludabel por medio di educacion, ehercisio y retando 
nan percepcionnan limita. Por medio di e proceso aki, e 
acceso ta wordo crea pa mayornan y nan muchanan bolbe 
descubri nan balor berdadero hunto cu un conocemento 
mas profundo den loke ta nutricion y salud. 


JUMP18 a cuminsa 14 di september di aña 2021 cu e 
meta pa haci un diferencia pa otronan, duna inspiracion 
y motivacion. Di e manera aki crea oportunidadnan nobo 
pa tur cu ta envolvi den e programa, por ehempel e 
mayornan, e profesionalnan y specialmente e muchanan. 
E programa tin un duracion di 6 luna, inicialmente e 
programa a cuminsa cu 18 mucha pero esaki a wordo 
aumenta awor na 36 mucha. 


Minister Dangui Oduber ta gradici Dr.Jamiu Busari cu ta 
e fundador y “senior researcher” di JUMP18 pa bin cu e 
iniciativa aki, sigur un danki tambe na henter e team di 
profesionalnan medico di JUMP18 pa haci e programa 
aki un exito. 


Dialuna 16 Januari 2023 


Continuacion PROGRAMA DI JUMP18 TA DUNANDO BON RESULTADO.... 

Geoffrey Neuer 


MINISTER 

Minister Geoffrey Wever ta anuncia: 


SEMINARIO STARTUPS AND ENTREPRENEURSHIP: 
PRESENTA PA AMAZON WEB SERVICES 


k 


Tecnologia digital ta transformando economianan rond di 


mundo. Como pais nos mester ta prepara pa tuma bentaha 
di e oportunidadnan. Minister Geoffrey Wever ta contento di 
anuncia e seminario titula “Startups and Entrepreneurship for 
Economic Growth', cual lo tuma lugar fin di januari 2023. 


E seminario aki lo ser presenta pa Amazon Web Services 
caminda dos representante experto lo brinda Aruba cu un 
“Digital Roadshow” cu ta enfoca riba temanan di ‘Startup’ y 
“Entrepreneurship', uzando e mundo digital como un palanca 
pa ‘scale-up’, yega mercadonan internacional, y pa explora 
con Amazon Web Services por facilita esaki. 


Den partnership cu Impact-Hub Aruba, a haci e evento aki 
completamente gratis, pero si, cu cupo limita. E seminario lo 
ser presenta riba dos (2) diferente dia, pa asina brinda mas 
persona e chance pa participa. Fechanan lo ta diahuebs, 26 di 
januari, y tambe diabierna 27 di januari 2023. Orario ambos dia 
lo ta di 2:00 pa 5:00 di atardi. Adicionalmente lo tin un evento 

di networking pa tur participante, cual lo tuma lugar diabierna 
cuminsando 5:30 di atardi. 


Door di trece representantenan internacional manera di 
Amazon Web Services, ta introduci Aruba na un comunidad 
hopi mas grandi di expertonan (‘digital experts’), cu por yega 
te asta na atrae inversionistanan den e industria digital pa 
establece parti di nan operacion localmente, y pa desaroya of 
test prototypes'. 


“Mi ta contento cu nos por a partner cu Impact-Hub Aruba 
y Amazon Web Services pa por brinda e seminario aki 
na comunidad, y ta spera cu especialmente hobennan y 
entrepreneurs, tuma bentaha di e oportunidad aki”, minister 
Wever a duna di conoce. 


Pa registra, por bishita e website di Impact-Hub Aruba na: 
aruba.impacthub.net 


ect 
MINISTER 


Recientemente, Minister di Husticia y Asuntonan Social Sr. 
Rocco Tjon tawata presente na Bureau Rampenbestrijding 
Aruba (BRA), caminda a reuni cu practicamente tur e 
departamentonan hudicial cu tin un rol hopi importante den 
garantisa siguridad na nos frontera. Durante e reunion aki, a 
toca diferente topiconan, entre otro a toca e reapertura di nos 
frontera cu Venezuela, y a toca tambe varios proyectonan cu 
ta andando pa eleva e siguridad na nos frontera. 


Den cuadro di e reapertura di frontera cu Venezuela, mester 
bisa cu pa fin di luna lo bay tin e prome reunion tecnico caminda 
e puntonan ta bay wordo discuti, si eventualmente tuma e 
decision pa habri e frontera bek cu Venezuela. Manera ta 
conoci, e punto di salida di Gobierno di Aruba pa cu e tematica 
aki ta cu esaki lo mester sosode gradualmente na un manera 
hopi responsabel. Cada departamento a duna un update pa 
loke ta e puntonan cu nan mester tin delinea prome cu nan 
yega na habri e frontera. 


Segun minister Tjon, e reunion tawata uno sumamente 
informativo, caminda a toca tambe e diferente proyectonan cu 
ta bay wordo ehecuta e aña aki den cuadro di e landspakket. 
Tin cu menciona cu actualmente tin miyones di florin disponibel 
pa por percura pa e procesonan wordo restructura, y material 
wordo cumpra pa tur e personal cu ta traha den e diferente 
departamentonan aki. Tambe, tin espacio pa inverti den 
proyectonan infrastructural. Banda di esaki, a palabra cu 
lo sigui reuni un bes pa luna na Bureau Rampenbestrijding 
Aruba (BRA) pa di e forma aki por monitorea e avancenan 
mas di serca pa cu e proyectonan aki. Varios proyecto a wordo 
aproba caba pa loke ta programanan tecnologico, asina por 
cu danki na esaki e servicio pa cu clientenan di Inmigracion 
Aruba ta bay ta mucho mas miho. Na mes momento, lo bay por 
monitorea e problematica di “overstayers” na un forma mucho 
mas eficiente y eficaz. 


Por ultimo, e mandatario a expresa cu e ta satisfecho cu e 

noticia cu Kustwacht ta bay sigui expande nan ekipo y yama 
bon bini na mas personal. Esaki lo percura pa e controlnan 
maritimo porta mucho mas eficiente y eficaz, cual ta sumamente 
importante, mirando e ultimo desaroyonan caminda mas y mas 
lanchanan ta wordo intercepta. 

Diaranson mainta, Minister Endy Croes a reuni cu Comision 
di Maneho di Idioma sra. Vanessa Scholing — Pietersz 
(presidente), sra. Audrey Tromp — Wouters y sr. Juan Maduro. 
Presente tambe na e reunion tabata directora di ensefiansa, 
sra. Anne Marie Proveyer — Groot y consehero di ensefiansa, 
sra. Swinda Winterdaal. Prome cu e inspectornan di ensefiansa 
di Hulanda y di Aruba a produci e rapport final di Doorlichting 
Van Het Arubaanse Onderwijsbestel na november di afia 
2022, a desayora un Tusserapportage Doorlichting na januari 
di 2022 cu diestres (13) recomendacion pa mehora e calidad 
di ensefiansa di Aruba. 


Recomendacion number dos (2) ta indica unda tin e necesidad 
actual; esta un escogencia cla y consecuente pa maneho 
di idioma den e sistema di enseñansa di Aruba. Di acuerdo 
cu recomendacion number dos (2) di e Tussenraportage 
Doorlichting a institui na luna di maart di aña 2022 un comision 
di profesional cu tabatin e tarea pa haci investigacion durante 
e lunanan di april te cu december di aña 2022. E comision a 
reuni cu entre otro “stakeholders”, directivanan di scol, veld 
di enseñansa, alumno y docentenan, organisacionnan pafo 
di enseñansa, comision fiho di Enseñansa di Parlamento di 


Aruba. Como tambe a organisa diferente anochi di informacion 
den diferente districto pa asina tambe scucha opinion di 
comunidad. Basa riba e trayecto aki e comision a desaroya un 
tussenrapport den e luna di december di aña 2022. 


Na final di februari 2023 ta entrega e rapport final. Durante e 
reunion Comision di Maneho di Idioma a duna un presentacion 
bastante amplio di e tussenrapport, cual tambe lo wordo 
presenta na Parlamento di Aruba. Despues cu e rapport final 
ta cla, Minister Endy Croes ta planifica pa tuma un decision 
prome cu 31 di maart di aña 2023 tocante e maneho di idioma 
den enseñansa di Aruba. A base di nota di diferente profesor 
di Hulanda, ta proba cu tin mas di 200 aña cu ta papiando riba 
e tema aki, pues finalmente ta bay tuma un decision concreto 
di maneho di idioma den enseñansa na Aruba. Esaki por 
trece cambio grandi pa pais Aruba, entre otro consecuencia 
financiero y cambio di algun ley. Tambe, mester prepara e 
docentenan pa e implementacion di e sistema aki. Despues di 
determina ki direccion ta bay tuma pa e maneho di idioma den 
enseñansa, mester traha un plan di varios aña y ehecuta esaki 
den diferente fase. 

Minister Endy Croes: 


E SEIS ALUMNONAN DI SPO A HAYA CUPO NA 
SEPB SAN NICOLAS 


Diabierna atardi, Minister Endy Croes a emiti informacion 
extraordinario unda a informa di e situacion di e seis alumnonan 
di SPO. Mandatario di Enseñansa a indica cu na comienso di e 
aña aki a yega na su conocemento cu mayornan ta preocupa 
cu nan yiunan cu por continua di SPO pa SEPB na januari 
2023, a wordo notifica door di SEPB cu no tin cupo pa nan. 
Manera cu Mandatario di Enseñansa a tuma nota di esaki y 
pa esnan cu conoce maneho di e dignatario cual ta busca 
solucion inmediatamente. Minister Endy Croes a solicita un 
reunion, cual a tuma luga siman pasa. Unda a invita e ekipo 
di maneho di SEPB, dirigente di SEPB, DPS, Departemento di 
Enseñansa, OAA, Inspectie Onderwijs hunto cu conseheronan 
di enseñansa pa busca mas informacion y un solucion. 


Mandatario di Enseñansa a agrega cu a wordo informa cu 
desde 2016 tin un acuerdo entre SPO y SEPB, pero tambe tin 
un “richtlijn” un otro acuerdo entre SEPB y sindicato unda cu por 
ehempel no mag di habri klas cu mas di 20 alumno pa motibo 
di siguridad. Minister Endy Croes a haci extra esfuerso unda 
a pidi tur e profesionalnan pa haci hunto nan haci huiswerk 
na tur dos EPB tanto na San Nicolas y Playa pa mira na unda 
y con por soluciona temporalmente e situacion aki, kisas por 
medio di un excepcion pa e seis alumnonan aki por haya un 
cupo na scol. Minister Endy Croes a indica cu a haya un bon 
noticia di SEPB cu na San Nicolas seis cupo a habri unda cu 
diabierna atardi a informa e mayornan. Awor ta keda na e 


mayornan pa perminti pa nan yuinan continua cu nan scol na 
SEPB San Nicolas. Minister Endy Croes a informa cu a lanta 
dos comision; uno cu ta encarga cu pa revisa e acuerdo di 2016 
cu tur e stakeholders involvi y e otro comision ta wordo lidera 
pa Departmento di Enseñansa pa wak e “richtlijnen” y hunto 
cu sindicato pa hinca un clausula bou peticion di Minister Endy 
Croes di excepcion pa dado caso den futuro un situacion asina 
presenta por tin espacio pa acomoda e alumnonan. Minister 
Endy Croes a scucha e problema na inicio di aña 2023, e 
mandatario a tuma accion, a nota preocupacion den prensa di 
diferente mayor y a soluciona e problema. Ta keda awor na e 
mayornan pa inscribi nan yiu na SEPB San Nicolas pa asina e 
alumnonan por continua cu nan estudio. 


MINISTER ENDY CROES TA ATENDE 
REUNIONNAN HUNTO CU MINISTERNAN DI 
HULANDA, CURACAO Y SINT MAARTEN 


A reuni cu DEA pa prepara pa e Vierlandenoverleg cu ta tuma luga na Curacao 


Recientemente, Minister Endy Croes a reuni cu directora 
di Departamento di Enseñansa Aruba, sra. Anne Marie 
Proveyer y directora suplente, sra. Sheila Maduro. Durante 
e reunion a dialoga tocante diferente topico relaciona cu 
e Vierlandenoverleg e.o.: Studie Succes, Platform Hoger 
Onderwijs, Stimuleringsfonds, Stimuleren Lerarenopleiding 
(Kibrahacha), Examens, Nederlands als Vreemde Taal, 
Studiefinanciering, Samen Gezond y Studering in de Regio. 
Sra. Proveyer y sra. Maduro ta acompaña Minister Endy Croes 
na e Vierlandenoverleg cu ta tuma luga na Curacao dia 15 pa 
17 di januari 2023. Secretario di Estado pa Enseñansa sra. 


Gunay Uslu hunto cu Ministerionan di Enseñansa di Reino 


Hulandes tambe lo ta presente durante e reunion anual aki, 
esta Minister di Enseñansa di Hulanda Sr. Robbert Dijkgraaf, 
Minister di Enseñansa di Sint Maarten Sr. Rodolphe Samuel y 
Minister di Enseñansa di Curacao Sr. Sithree van Heydoorn. 
Durante e Vierlandenoverleg ta dialoga riba e topiconan di gran 
importancia pa cada pais, segun e necesidadnan y interes 
comun. Ta haci palabracion concreto encuanto intercambio 
di data, como tambe colaboracion bilateral of conhunto di 
proyecto y iniciativanan cu ta beneficioso pa e paisnan den 
reino. Minister Endy Croes y Depertamento di Enseñansa a 
prepara debidamente riba cada punto, pa di e forma aki ta 
riba mesun liña y bringa pa loke nos ta kere aden durante e 
Vierlandenoverleg. 

MIN ISTER ENDY CRO 


PRESIDENTE D 
INTERNACIONAL SRA. 


Final di afia 2022, pa ta exacto dia 31 di 
december, Minister di Ensefiansa y Deporte 
Sr. Endy Croes a reuni cu Vice Presidente 
di International Olympic Committee (IOC), 
Sra. Nicole Hoevertsz. Un reunion basta 
largo y extenso, unda a trata varios puntonan 
esencial pa deporte den su totalidad. 


S 


A 


Aña 2023 tin 4 wega (Juegos) di vital 
importancia: 

Durante aña 2023 lo bay tin 4 wega (Juegos) 
di importancia mayor cu ta fundamental 
pa Aruba participa y competi aden. E 
prome wega ta di V Juegos Suramericano 
de Playa, esta “beach games” cu lo tuma 
luga na Santa Marta, Colombia, di 19 pa 
27 di mei 2023. E di dos evento ta Juegos 
Centroamericanos y del Caribe cu lo tuma 
luga di 23 juni pa 8 di juli di aña 2023 na San Salvador cual ta 
planea pa hiba 30 atleta cu proyecion di 10 medaya. E di tres 
evento ta World Beach Games 2023 cu lo tuma luga na e isla 
di Bali, dia 5 pa 12 di augustus di aña 2023. Aki ta proyecta 
solamente atletanan di beach tennis. Finalmente, e di cuater 
ta Juegos Pan Americanos cual lo tuma luga di 20 di october 
pa 5 di November na Santiago, Chile. Durante e reunion a 
trece dilanti cu tin mester di sosten financiero, pa preparacion 
y participacion di e atletanan. A palabra cu lo traha den ekipo 
pa soluciona e asunto aki. 


Bishita Real 30 y 31 di januari 2023: 

Koning Willem Alexander y Prinses Amalia lo ta di bishita na 
Aruba inicio di aña 2023. 

Dia 31 di januari di aña 2023 tin riba agenda bishita di Koning 
Willem Alexander y Prinses Amalia na Stadion Frans Figaroa. 
AVB tin na nan encargo un programa dirigi riba Academia 
di Futbol, hobennan y formacion di entrenador hunto cu e 
seleccion femenino cu a titula campeon. Mas informacion lo 
wordo divulga durante luna di januari respecto e evento aki. 


Bishita di Thomas Bach y Nevin Llic: 

Dia 10 y 11 di maart di aña 2023 tin riba agenda un bishita 
oficial di Presidente di International Olympic Committee, Sr. 
Thomas Bach y tambe Presidente di Panam, Sport Sr Nevin 
Llic. Thomas Bach ta recoriendo Caribe y lo ta di bishita 
na e islanan di Costa Rica, Puerto Rico, Cuba, Republica 
Dominicana, Barbados y lo termina na Aruba. Na e ocasion 
aki, Thomas Bach y Kevin Llic hunto cu Nicole Hoevertsz lo 
reuni, entre otro cu Prome Minister y Minister di Deporte di 

Aruba. Ademas, a dialoga tocante un otro proyecto, cual ta e 
“facelifting” di e parti dilanti di e oficina di Comitee Olympico 
Arubano, unda lo construi un “signage”, pinta e parkeerplaats 
y introduci e “Olympic rings” na e edifico. Thomas Bach lo haci 
e apertura oficial di e prome fase aki. 


Beach Games Suramericano 2026: 

A dialoga tocante con Aruba por explora e idea pa host e 
evento magistral di Beach Games Suramericano 2026. Den e 
luna di mei di aña 2023, e paisnan cu ta interesa pa ta anfitrion 
y “host” e evento di Beach Games Suramericano 2026, mester 
duna presentacion detaya durante Asamblea di ODESUR 
na Colombia, unda cu lo tuma un decision final relaciona cu 
esaki. “Honor a la verdad”, Juegos Suramericano, Juegos 
Centro Americano y del Caribe y/of Juegos Pan Americano ta 
inversionnan demasiado grandi pa un isla manera Aruba, pero 
kisas “Beach Games” lo ta uno ideal. A compromete pa forma 
un comision, unda stakeholders lo nombra representante y 
profesionalnan di entre otro Gobierno, Minister di Deporte, 
ATA, COA, FLPD, Beach Tennis (project manager) y un 
representante di sector priva pa studia e posibilidad y traha un 
“study business case report” pa cu e proyecto. En todo caso 
ta alcansabel pa Aruba como pais lo participa den e “bidding” 
cu ta tuma luga den e luna di mei proximo. Esaki sigur ta un 
promocion enorme tambe pa e mercado Sur Americano den 
cuadro di “sport tourism” y turismo en general. 


Finalmente, un reunion extenso cu hopi idea, informacion y 
algun compromiso di inmediato. Gobierno a enfastisa cu e aña 
2023 ta aña di Union y Positivismo, cual deporte ta e vehiculo 
cu sigur por contribui grandemente cu esaki. 


2023 ANA DI 


UNION JANI Y POSITIVISMO! 


ATAN 

Aña 2022 lo pasa pa historia como un aña caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 

